**Конспект**

**организованно-образовательной деятельности в старшей группе на тему: «Времена года» (на чеченском языке)**

Составила воспитатель МБДОУ «Детский сад №1 «Селита» с.Сержень-Юрт» Пайхаева Р.С.

**Тема: «Шеран заманаш»**

**1алашонаш:** вовшийн кхиамех самукъадала, вовшашна г1о дан, шайн кхиамаш бовза, царех пайдаэца 1амор.

**Кхеторан 1алашо:**берашна 1емар ду кхиорхочун хаттаршна дуьззина йа доцца жоьпаш дала. Хуур ду шайна оьшург хатта а, накъосташца а, воккхачуьнца а г1иллакхе бистхила.

**1аморан 1алашо:**берийн алсам дер ду ойла йар, тидам бар, дешнаш довзар. Берийн фонетически кхиам шорлур бу. 1емар йу шеран заманаш, хенаш.

**Кхиоран 1алашо:**берийн дозалла хир ду нохчийн маттах , лаам хир бу и к1оргера дика 1амо, цуьнан хазалла ган берашна 1емар ду кегий болуш дуьйна шайн амалехь диканиг кхио, вониг д1ататта.

**Г1ирс**: хенан заманийн суьрташ, суьртийн вовшахтийсайеза кийсакаш, мнемо таблица, ши тускар, стоьмийн суьрташ, клей, кехат, заманийн хенийн суьртийн кийсакаш.

**Диешам д1аяхьар**

**1. Маршалла хаттар.**

Бераш чудог1у.

**Кхиорхо:** - Де дика дойла шу, бераш!

Тахана вай долчу хьошалг1а баьхкина хьеший бу, маршалла хатта вай цаьрга?

**Бераш: -**Марша дог1ийла шу хьеший!

**Кхиорхо:** - Бераш, шуна х1окху х1етал – метална нийса жоп хаахь, вай стенах лаьцна дийца деза хуур ду.

-Х1етал-метал хаьийла шуна: Вовшийн рог1ехь хуьйцуш лела виъ ваша?

**Бераш: -***Хенан заманаш*.

**2. Дешаре шовкъ кхоллар.**

**Бабин Ч1ирдиг:** - Х1еей, со хезий цхьанне, кхузахь цхьа вуй со хезаш? Вай, х1оккхахь ма ду шу, де дика хуьлда шун! «Селита» ц1е йолу берийн беш юй х1ара? Со Бабин Ч1ирдиг ву, шуьгара г1о оьшу суна. Денош кегаделла сан, муьлхачунна т1аьхьа, муьлха де ду ца хаьа суна.

**Кхиорхо: -** Х1ара х1етал –метал шуна хаахь, шун денойн раг1 д1анислур йу.

Ву уьш нийсса ворх1 ваша

Массарна а вевзаш,

Дуьххьарчо 1одика йича

Т1аьхьарниг хьах1отта кийча.  *(К1иран денош)*

-Бераш, ворх1 дийнах лаьтташ йолу хан-заманах х1ун олу? (*к1ира*)

-Шен рог1ехь диций вай и к1иран денош?

 (*Оршот, шинара, кхаара, еара, п1ераска, шот, к1ира)*

-К1ирана хьалхара де муьлхург ду? (Оршот)

-Вайн берийн беша муьлхачу деношкахь лела?

 (*Оршот, шинара, кхара, еара, п1ераска*)

-Кхаарий, п1ерасканий юкъахь долу де? (Еара)

***Бераш*** :

К1и-ра-на чохь ворх1 де ду.

Бет-та-чохь диъ к1и-ра ду.

Ше-ра-чохь шийт-та бутт бу.

Йиъ за-ма-нан хан ю.

1а, б1аьсте, аьхке, гуьйре.

**Бабин Ч1ирдиг**- Бераш, аша со нийсачу новкъа ваьккхи, со т1аьхьа кхии к1иран деношна, дагахь латтор ду аса уьш. Баракалла, 1одика йойла шун!

**3. Суьташца болх. –**

**Кхиорхо: -** Х1инца ларий хьовсий, беснашца къаста а дай, вовшах доза сурт, вайн йиш чекхйалале шен-шен заманан хан схьакарайе*. (Бераша суьрташца болх бо)*

***Берашка хеттарш.***

***Кхиорхо: -*** Шу заманан хан муьлхург ю? Муха хии шуна иза 1а (б1аьсте, аьхке, гуьйре) дуй? (*Жоьпаш)*

-Х1инца аса шуна суьрташ гойтур ду, аша цаьрца т1ехь доцца дийцар х1оттор ду.

**4. Суьрташ т1ехь дийцар**.

Кхиорхо: -Вай тахана цхьана синлаттаме метте г1ур ду, хьуьнах заманан хенаш цхьаьний ган. Муха кхочур дара вай цига суна хаа. Б1аьргаш д1а а хьаббина, иттанна т1е дагар до вай. *(бераша дагардо)*

Ду сан дукха г1уллакхаш,

Ас шаршу тосий к1айн,

Латта къовлу дерриг д1а.

Хи т1е лоцу шийла ша,

К1айн до ц1енош, аренаш!

Ткъа олу сох …..(1а)

**Кхиорхо:** - Нийса ду, 1а олу. Суьрте а хьовсий ала, муха ду 1а.

Кхузахь, дитташ т1ехь лаьттахь ло ду, лайн-баба йу йина.

***Суьрташца болх***

Нийса дийци. 1а хаза хан йу, амма вай кхид1а дахадеза.

**Кхечу хене д1адоьлху:** Вай кхечу хене дехьа довла б1аьргаш хьаббина иттанна т1е кхаччалц дагар дан деза. (бераша дагардо)

**Шолг1а хан.** Х1инца ас х1етал–метал хоттур ду шуьга, аша соьга эр ду муьлхачу хене кхаьчна вай.

Луо деша, олхазарш схьадог1у,

Буц сенло, стигал йекхна го.

Дашочу малхо латта хьосту

Вай олу оцу хенах**…….(б1аьсте)**

**Кхиорхо: -** Бакълоь, вай б1аьсте йолчохь хьошалг1ахь ду

Суьрта т1е а хьовсий ала , стигал муха йу *(йекхна)*

 Малх? *(Къегина, мархаш йоцуш, сийна йу стигал)*

-Х1окху суьрта т1ехь х1ун го вайна? *(Луо дешна, Лайн -зезагаш хьаладевлла …..)*

-Кхин х1ун хийцало 1аламехь б1аьстенца?

*(Де дахло, буьйса йацло. Д1айийшина акхарой самайовлу)*

-Муьлхарш йу уьш?- *(Ча, зу, д1ама)*

Нийса ду. Латта дика дохделча сагалматаш а самайовлу.

Муьлхарниш ю уьш? *(Зингатий, палларчий, чхьаьвригаш, мозий…)*

**4. Сада1аран миноташ.**

Зезаг долууш самадели,

Тохадели, меттах дели.

Мохо патарш лестадо,

Г1ийла зезаг техкадо.

Малх схьакхийти, айбели,

Бода лоллуш, серло ели.

Полла г1оттуш, т1емабели,

Т1емаш лестош, лакхабели.

**Кхиорхо: -**Хаза хуьлу б1аьста. Вай х1инца кхин д1а дахадеза. (*дагардо, кхоссало*)

Вай схьакхечи. Х1етал – метал шуна хаахь вай мича кхаьчна хуур ду.

Ч1ог1а йовха хан йу иза

Малх сатасале г1оттуш бу

Де ду деха, буьйса йоца

Зар-зар дека арахь хьоза

Кха т1е боьлху мангалхой,

Лелий вала жоп схьалой.

Муьлха заманан хан йу иза? (*Аьхке.*)

**5. Дийца кху суьрта т1ехь йолчу хенах лаций.**

**Къамел:** Муьлха хан – зама йу х1ара? *(Аьхке.)*

-Муха хиира шуна? *(дитташ т1аьхь г1аш баьццара ду, хьаладевлла зезагаш, олхазарш, палларчий хьийза).*

-Адамашна т1ера бедарш муха йу?

-Х1унда? Нийса ду, аьхка арахь йовха хуьлу, наггахь ч1ог1а йохло. Де аьхка деха хуьлу, ткъа буйса йоца хуьлу. Олхазарша шайн к1орнеш кхиайо, царна йаах1ума латтош.

-Бешахь стоьмаш хуьлий.? *(Бераша дуьйцу.)*

-Х1ун до аьхка бераша? *(Дуккха арахь ловзу, хи т1е лийча доьлху,* ***вилспет*** *хоьхку, хьуьнхахь ц1азамаш лехьадо)*

- Хьан эр дара хьуьнхахь муха лела веза? *(Бераша дуьйцу цигахь муха лела веза).*

**Х1инца вай кхид1а дахадеза.** (дагардо, кхоссало) Вай схьакхечи!

Х1еталл-метал шуна хаахь вай муьлхачу заманан хене кхаьчна хуур ду.

Йалта дохьуш, беркат дохьуш,

Кхечи х1ара хьаша схьа

Олхазараш бовхачу махка

И хан еъча доьлху д1а  *(Гуьйре)*

**Кхиорхо:** - Нийса боху, иза гуьйре йу.

 Суьрта т1ехь дийца цунах лаций.

**Къамел:** -Вайна муха хии т1ееънарг гуьйре йуй? *(Г1аш мажлуш охьаэгаш ду, буц йакъало).*

 -Хьовсийша, стигал муха йу гурахь? *(Кхоьлина, и д1.кх..)*

- Кхин х1ун эр дара аша гуьйренах лаьцна?  *(Сих сиха- шийла дог1а дог1у, т1уьна хуьлу, хатт хуьлу).*

-Х1унда хуьлу к1езиг олхазарш гуьйранна? *(Уьш бовхачу махка д1адоьлху).*

-Акхароша х1ун до? *(1аьнна кечам бо, ц1ока хуьйцу, цхьаерш б1аьсте яллалц д1айуьйшу).*

-Дика бераш ду, нийса боху. Х1инца вай ловзур ду.

**6. Д/л: «Чудерзаде йалта»**

**Ловзар д1адахьар:**  Кхиорхочо берашка йалта чудерзаде олу: шен-шен тускар чу дахка деза къастадеш стоьмийн, хасстоьмийн, ц1азамийн сарташ. Бераш рог1ехь схьаоьцу стоьла т1ера бертал дехкина долу сарташ, цу т1е а хьовсий, иза х1ун йу олу, т1аккха шен- шен г1утакх чу дохку.

**Кхирхо:** - Дика бераш ду, шайна т1е дехкина декхарш кхочушди, вай и хенаш галйаха йиш йац, 1аьнан заманан хене йухадерза деза вай *(иттанна т1ера йуха дагардо – итт, исс,……)*

Вай хан шен метте йерзий, вайна 1а чекхдолу хан йу, арахь шийла йу.

**7. Т1еч1аг1дар (жам1):**

**Кхиорхо:** - Бераш, гой шуна вайна дуккха х1ума хууш хилла заманан - хенех лаьцна, кхин цкъа дагадаитий вай, стенах лаьцна дийцира вай тахана?

**Ловзаран кеп «Сихха схьаала»**

1. Муьлха хан йу 1а д1адаьлча? *(Б1аьсте)*

2. Дитташ т1ера г1аш маца охьаэга? *(Гуьйранна)*

3. Уггаре йовха хан муьлха йу?  *(Аьхке)*

4. Луо долу хан муьлхарг йу?  *(1а)*

5. Олхазарш бовхачу махкара маца йухадог1у? *(Б1аьста)*

6. Дитташ т1ера г1аш муьлхачу хенахь мажло? *(Гуьйранна)*

7. 1а д1адаллалц йижина 1аш х1ун йу? *(Ча, д1амма, зу, сагалматаш)*

8. Хи т1ехь ша маца бо? *(1ай)*

**Кхиорхо:** - Дика ду, бераш, вай тахана дуккха а хаарш карладехи, аша дика къахьийги, аса совг1атана б1аьстенан х1ост -лайса олу зезагаш ло х1оранна а, т1аьхьо вай уьш «д1адуьйр» ду, вай чу б1аьсте кхочура йу. **ДАЛА МУКЪ ЛАХЬ!**